

**MAJAMÄKI JÄRJESTYSSÄÄNNÖT**

1. Majamäki on SF – Caravan Forssan Seutu ry:n alue. Alue on tarkoitettu matkailuajoneuvojen käyttäjille. Alueella on vakituinen asuminen kielletty, 1.9–31.5 saa asua vain 15 vrk / kuukaudessa. 1.6–31.8 ei ole rajoituksia

1. Leiriydyttäessä aina turvaväli naapuriin vähintään 4 metriä, koskien myös niihin kiinnitettyjä etutelttoja, katoksia, moottoriajoneuvoja sekä puisia terasseja. Kiinteisiin rakennuksiin turvaväli on 8 metriä. Matkailuajoneuvon viereen saa tehdä ns. terassin, jonka suurin koko 380 cm x matkailuajoneuvon korinpituus. Terassilla saa olla vain perinteisiä etutelttoja, katoksia / markiisia sekä StanBy-telttoja (vapaasti putkien varassa seisovia telttoja). Ns. kiinteät hiekkapaikat, talvikautena myös nurmikkopaikat. Vain yksi matkailuajoneuvo yhtä maksettua paikkaa kohden. Kesäkautena nurmikko paikkaa on vaihdettava 3–4 viikon välein ja huolehdittava siirron jälkeen vaunun tai auton alla olleen nurmen leikkauksesta
2. SF – Caravan ry:n ja SF - Caravan Forssan Seutu ry:n vuotuinen jäsenmaksu ja kausipaikkamaksut on oltava maksettu. Sopimuskauden aikana mahdolliset paikan vaihdot nurmikentälle veloitetaan uudestaan. Paikkaa ei saa luovuttaa kolmannelle osapuolelle. Jos paikka perutaan tai joudutaan irtisanomaan kesken sopimuskautta maksettuja kausipaikkamaksuja (osamaksut on myös maksettava) ei palauteta. Kun luopuu paikasta irti sanominen on tehtävä kuukautta ennen ja paikka on siivottava (jätteet / roskat vietävä kaatopaikalle).
3. Isäntävuoroaikana alueen käyttöä ja näiden järjestyssääntöjen noudattamista valvoo nimetty isäntä (isännät), hänen antamia ohjeita ja / tai määräyksiä jokaisen alueen käyttäjän on ehdottomasti noudatettava. Isännän vaunu on merkitty isäntäkyltillä ja isäntä käyttää huomioliiviä. Muina aikoina valvoo Majamäkivastaava / hallitus. Lapset ovat alueella vanhempien / huoltajien vastuulla.
4. Isännällä, Majamäkivastaavalla ja hallituksella on oikeus ja hänen / hallituksen tulee puuttua yksityisen henkilön tai henkilöiden aiheuttamaan meluavaan tai muutoin häiritsevään käyttäytymiseen siten, että järjestys alueella palautuu. Harkintansa mukaan isännällä, Majamäkivastaavalla tai hallituksella on oikeus poistaa alueelta henkilö tai henkilöt, jotka huomautuksesta välittämättä eivät noudata ohjeita tai määräyksiä tai kutsua paikalle tarpeen vaatiessa myös poliisit.
5. Jokaisen alueella oleskelevan tulee kunnioittaa muiden alueen käyttäjien rauhaa sekä alueella viihtymistä. Epäasiallinen käytös, toisen tahallinen loukkaaminen, riidan kylväminen tai muu panettelu myös yhdistyksestä ja alueesta johtavat alueelta poistamiseen.
6. Jos alueella on useamman ruokakunnan / talouden yhteiskäytössä matkailuajoneuvo, tulee jokaisen ruokakunnan / talouden olla SF – Caravan ry:n ja SF – Caravan Forssan seutu ry:n jäsen. Lisäksi jokaisen ruokakunnan / talouden on maksettava Majamäen aluemaksu. Avaimia ei saa luovuttaa ulkopuolisille (eri ruokakunnassa / taloudessa asuville).
7. Tulen käsittelyssä grillikatoksessa noudatettava erityistä varovaisuutta. MUUALLA ON AVOTULENTEKO KIELLETTY! Myös hiiligrillin käyttö on kielletty. Kaasulla toimivat grillit ja sähkögrillit on sallittu.
8. Talousjätteet on vietävä niille varattuihin astioihin. Jätteiden, ongelmajätteiden ja romujen tuonti alueelle on ehdottomasti kielletty. Kemiallisen WC:n tyhjennyspaikkaan saa viedä vain kyseistä jätettä. Alueen ja rakennusten siivouksesta huolehtivat käyttäjät itse.
9. KOTIELÄIMET ON PIDETTÄVÄ EHDOTTOMASTI ALUEELLA KYTKETTYNÄ ja niiden tarpeiden tekeminen on pääsääntöisesti tehtävä alueen ulkopuolelle. Alueelle tulleet jätökset tulee kerätä pois ja toimittaa roskiin.
10. Alueella on 10 km / h nopeusrajoitus, jota on noudatettava. Tarpeeton liikenne moottoriajoneuvolla on kielletty. Alueen tiet on pidettävä vapaina. Alueella saa olla vain rekisteröityjä, liikennevakuutettuja matkailuajoneuvoja / moottoriajoneuvoja, sekä alueen hoitoon liittyviä välineitä ja tarvikkeita. Matkailuajoneuvon kaasulaitteet on koeponnistettava 2 vuoden välein.
11. Alueen sähköverkkoon ( sähköpistorasiaan ) saa liittää vain määräysten mukaisia liitäntäkaapeleita CEE – pistotulpalla / rasialla koko 3 x 2,5 mm². MUOVIPÄÄLLYSTEISET KAAPELIT OVAT KIELLETTY ! Matkailuajoneuvossa on oltava kiinteästi asennettu kWh mittari. KULUTETTU SÄHKÖ ON TILITETTÄVÄ KUUKAUSITTAIN ( kerran kuukaudessa ) !! Hallitus voi tarkastaa kWh:n mittarilukemia. Etuteltoissa ja katoksissa ei saa käyttää sisätiloihin tarkoitettuja sähkölaitteita. Kun alueelta viedään matkailuajoneuvo pois tai tuodaan alueelle on sähkönkulutusmittarin ( kWh ) lukemat ilmoitettava vastaanotto koppiin isännälle tai Majamäki vastaavalle. Mikäli ketään ei ole paikalla kirjataan lukema itse sähkökorttiin
12. Saunan lämmittämisestä ja siisteydestä huolehtivat saunojat itse, sääntönä on että lämmittäjä kantaa puut ja siivoaa saunan viimeistään seuravana aamuna tai huolehtii että joku toinen hoitaa hänen puolestaan nämä. Saunavuoroja on, jos saunojia on vähintään kolmesta matkailuajoneuvosta. Saunavuorot ovat naisille ja miehille. Perhe - tai yksityisvuoroja vain maksua vastaan. Isäntäpäivystysaikaan sauna lämpiää joka päivä.
13. Kello 23,00 – 8,00 välisenä aikana alueella on noudatettava hiljaisuutta ulkona, koskee myös etuteltoissa- ja katoksissa oleskelevia.
14. Matkailuajoneuvojen sekä moottoriajoneuvojen pesussa on sallittu käyttää vain luontoystävällisiä pesuaineita.
15. Puiden kaatoon, maastotöihin ja rakennusten tekoon on oltava SF – Caravan Forssan seutu ry:n hallituksen lupa.
16. Alueen hoidosta vastaa asukkaat. Muutoksista Majamäkivastaava ja SF – Caravan Forssan seutu ry:n hallitus.
17. SF – Caravan Forssan seutu ry:n hallituksella on oikeus tarvittaessa siirtää / siirrättää alueella olevia matkailuajoneuvoja ja moottoriajoneuvoja.
18. Alueella olevat rakennukset ja kiinteät laitteet ovat SF – Caravan Forssan seutu ry:n omaisuutta.
19. Sääntöjen noudattamatta jättämisestä SF-Carvanan Forssan seutu ry:n hallitus voi antaa varoituksen, huomautuksen tai irtisanoa vuokrasopimuksen sekä erottaa yhdistyksestä.
20. SF – Caravan Forssan seutu ry ei vastaa asukkaille sattuneista vahingoista, eikä myöskään matkailuajoneuvoille, vetoautoille tai lisävarusteille mahdollisesti aiheutuvista vahingoista.
21. Alueella noudatamme julkisenpaikan valokuvaus – ja julkaisuoikeuksia.

1. Alueen järjestyssääntöjä hallitus voi tarpeen mukaan muuttaa.

Kuva, joka sisältää kohteen muotoilu

Kuvaus luotu automaattisesti, normaali luotettavuus

Majamäki joulukuu 2024 SF- CARAVAN FORSSAN SEUTU RY / HALLITUS